Oficiālais Vēstnesis L 143 , 10/06/1988 Lpp. 0026 - 0027

Speciālizdevums somu valodā: Nodaļa 15 Sējums 8 Lpp. 0089

Speciālizdevums zviedru valodā: Nodaļa 15 Sējums 8 Lpp. 0089



Padomes Direktīva 88/316/EEK (1988. gada 7. jūnijs), ar ko groza Direktīvu 75/106/EEK par dalībvalstu tiesību aktu tuvināšanu attiecībā uz dažu fasētu šķidrumu pildīšanu pēc tilpuma EIROPAS KOPIENU PADOME, ņemot vērā Eiropas Ekonomikas kopienas dibināšanas Līgumu, un jo īpaši tā 100.A pantu, ņemot vērā Komisijas priekšlikumu, sadarbojoties ar Eiropas Parlamentu [1], ņemot vērā Ekonomikas un sociālo lietu komitejas atzinumu [2], tā kā kopš Direktīvas 75/106/EEK [3] pieņemšanas, kurā jaunākie grozījumi izdarīti ar Direktīvu 85/10/EEK [4], ir radusies vajadzība pilnībā saskaņot nominālo tilpumu skalu dažiem minētajā direktīvā norādītiem šķidrumiem; tā kā Direktīvā 75/106/EEK nav ietverti noteikumi par taru vai tās izmantošanu; tā kā cilvēku patēriņam paredzēto šķidrumu taras pārstrādi reglamentē Direktīva 85/339/EEK [5]; tā kā tādēļ ir jāatceļ Direktīvas 75/106/EEK 5. panta 4. punkts; tā kā ieteicams pēc iespējas saskaņot skalu visiem fasētajiem produktiem, lai tiem radītu caurskatāmu tirgu, IR PIEŅĒMUSI ŠO DIREKTĪVU. 1. pants Direktīvas 75/106/EEK 5. pantu groza šādi. 1. Minētā panta 2. punkta beigās pievieno šādu frāzi: "… un – attiecībā uz 0,375 litru un 0,75 litru tilpumiem, kuros ir III pielikuma 4. iedaļā uzskaitītie produkti, – līdz 1991. gada 31. decembrim." 2. Minētā panta 3. punkta b) apakšpunktu aizstāj ar šādu apakšpunktu: "b) Fasējumus, kuros ir III pielikuma 1. iedaļas a) un b) apakšiedaļā uzskaitītie produkti, drīkst laist tirgū pēc 1988. gada 31. decembra vienīgi tad, ja to nominālie tilpumi atbilst minētā pielikuma I kolonnā noteiktajām nominālajām vērtībām. Fasējumus, kuros ir III pielikuma 2. iedaļas a) apakšiedaļā uzskaitītie produkti, pēc 1990. gada 31. decembra drīkst laist tirgū vienīgi tad, ja to nominālie tilpumi atbilst minētā pielikuma I kolonnā noteiktajiem nominālajiem tilpumiem. Fasējumus, kas minēti III pielikuma 4. sadaļā, pēc 1991. gada 31. decembra drīkst laist tirgū vienīgi tad, ja to nominālie tilpumi atbilst I kolonnā noteiktajiem." 3. Minēto pantu papildina ar šādu 3. punkta d) apakšpunktu: "d) Neskarot šā punkta b) apakšpunktu, III pielikuma 4. iedaļā uzskaitītos produktus, kuru tilpums ir 0,07 1, drīkst tirgot Apvienotajā Karalistē un Īrijā." 4. Minētā panta 4. punktu svītro. 2. pants 1. Direktīvas 75/106/EEK III pielikuma I kolonnu papildina ar šādiem tilpumiem: - 1. iedaļas d) apakšiedaļā: "3 – 5", - 2. iedaļas a) apakšiedaļā: "4,5 – 6 – 9", - 4. iedaļā: "0,35 – 0,70 – 1,125 (*) – 4,5 – 5 (*) – 10 (*)". Direktīvas III pielikuma beigās pievieno šādu piezīmi: "(*) Vērtības, ko paredzēts izmantot vienīgi tirdzniecībā." 2. Direktīvas 75/106/EEK III pielikuma II kolonnā svītro 4. iedaļas produktiem norādītās vērtības "0,35" un "0,70". 3. pants Direktīvas 75/106/EEK 1. pantu papildina ar šādu daļu: "Šo direktīvu nepiemēro attiecībā uz fasējumiem, kuros ir III pielikuma 2. iedaļas a) apakšiedaļā un 4. iedaļā minētie produkti un kuri paredzēti patēriņam lidmašīnās, uz kuģiem un vilcienos vai pārdošanai veikalos ārpus muitas zonas." 4. pants Dalībvalstis pieņem normatīvus un administratīvus aktus, kas vajadzīgi, lai vēlākais līdz 1988. gada 30. jūnijam izpildītu šīs direktīvas prasības. Dalībvalstis par to tūlīt informē Komisiju. Luksemburgā, 1988. gada 7. jūnijā Padomes vārdā — priekšsēdētājs M. Bangemann [1] OV C 156, 15.6.1987., 191. lpp. un 1988. gada 18. maija Lēmums (vēl nav publicēts Oficiālajā Vēstnesī). [2] OV C 150, 9.6.1987., 4. lpp. [3] OV L 42, 15.2.1975., 1. lpp. [4] OV L 4, 5.1.1985., 20. lpp. [5] OV L 176, 6.7.1985., 18. lpp. --------------------------------------------------